Rasulukka på Nese

Rasulukka på Nese var ei steinskrede som tok 45 menneskeliv på Nese i Arnafjorden i Vik i Sogn og Fjordane 2. desember 1811. Skreda gjekk i totida på natta og trefte klyngjetunet på Nese og knuste mest alle husa der og førte det med seg ned på fjorden. Før ulukka budde det kring 60 personar på Nese, etter skreda var dei berre 16 att og mange av desse var born. Dei hadde hatt soveplassen sin på lemmen, og difor vorte førte oppå skreda i større grad enn dei som sov i fyrste etasje på husa. Berre elleve av dei 45 omkomne vart attfunne slik at dei kunne gravleggjast. Dagen etter var Arnafjorden full av restar av husa på Nese og anna som raset hadde sopt med seg. Somt rak langt av stad og ein fjosvegg med ei fasttjora kyr skal ha vorte funnen att inne i sjølve Sognefjorden ved Vangsnes.

Kyrkja på Nese, Arnafjord kyrkje, vart ikkje råka av skreda.

I 2008 vart det innvigd eit minnesmerke på Nese over dei som omkom i skreda.«Storskreda på Nese - og andre ras» på nettstaden til Vik kommune

 Kjelder 
 Arne Inge Sæbø: «Storskreda på Nese i 1811» på nettstaden til Fylkesarkivet i Sogn og Fjordane
 «Skredet i 1811 tok 45 menneskeliv» på NRK Sogn og Fjordane Fylkesleksikon

 Referansar 

Kategori:Historie i Vik
Kategori:Ras i Noreg
Kategori:Hendingar i 1811
Kategori:1811 i Noreg